b"\n_START_ARTICLE_\nHaiducii\n_START_SECTION_\nKarjera\n_START_PARAGRAPH_\nDainink\xc4\x97 debiutavo su daina \xe2\x80\x9eDragostea Din Tei\xe2\x80\x9c, kuri i\xc5\xa1leista 2004 m. sausio m\xc4\x97nes\xc4\xaf ir kuri smarkiai paveik\xc4\x97 \xc5\xa1oki\xc5\xb3 muzikos pasaul\xc4\xaf bei u\xc5\xbekariavo pirmas vietas dain\xc5\xb3 topuose Italijoje bei visame pasaulyje. Singlas \xe2\x80\x9eDragostea din tei\xe2\x80\x9c i\xc5\xa1laik\xc4\x97 pirmos vietos pozicij\xc4\x85 de\xc5\xa1imt savai\xc4\x8di\xc5\xb3, tapo auksiniu vos per dvi savaites, o platininiu ma\xc5\xbeiau nei per tris savaites. \xe2\x80\x9eDragostea Din Tei\xe2\x80\x9c buvo i\xc5\xa1leista Vokietijoje, Austrijoje, Beniliukse, \xc5\xa0veicarijoje, Pranc\xc5\xabzijoje, Ispanijoje, Meksikoje, \xc4\x8cekijos Respublikoje, taip pat buvo parduoda daugiau nei vienas milijonas kopij\xc5\xb3 pasaulyje. Haiducii i\xc5\xa1leido antr\xc4\x85j\xc4\xaf savo singl\xc4\x85, Mne S Toboy Horosho (Nara Nara Na Na) ('Jau\xc4\x8diuosi gerai, kai esu su tavimi,' Rusi\xc5\xa1kai) Italijoje 2004 ir singlas i\xc5\xa1kart pasiek\xc4\x97 #5 viet\xc4\x85 Italijos topuose, tapdamas dar vienu jos singlu. Jos tre\xc4\x8diasis singlas, 'I Need A Boyfriend', buvo i\xc5\xa1leistas prad\xc5\xbeioje 2005 met\xc5\xb3, kuris labai greitai pasiek\xc4\x97 Top 20. Po keli\xc5\xb3 m\xc4\x97nesi\xc5\xb3, 2005 met\xc5\xb3 gruod\xc5\xbeio m\xc4\x97nes\xc4\xaf i\xc5\xa1leistas dar vienas singlas, su seksualiu ritmu bei su i\xc5\xa1ssirei\xc5\xa1kimais, kurie bylojo apie moter\xc4\xaf, kuri \xc5\xbeino ko nori: \xe2\x80\x9eMore 'N' More (I Love You)\xe2\x80\x9c. Albumui \xe2\x80\x9eMore 'N' More (I Love You)\xe2\x80\x9c taip pat sek\xc4\x97si ne k\xc4\x85 pras\xc4\x8diau u\xc5\xbe ankstesniuosius, jis buvo vienas i\xc5\xa1 lyderi\xc5\xb3 televizijos bei radijos topuose (buvo Top 20 tris m\xc4\x97nesius po i\xc5\xa1leidimo). \xc5\xa0ios dainos klipas pristatytas 2006 m. gegu\xc5\xbe\xc4\x97s m\xc4\x97nes\xc4\xaf su seksuali\xc4\x85ja Haiducii ir su jos \xc5\xa1ok\xc4\x97jais."